**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND:** KOHEZIJSKI FOND **NADLEŽNO TIJELO:** Ministarstvo zaštite okoliša i energetike (MZOE)

**PRIORITETNA OS:** 6 – Zaštita okoliša i održivost resursa  **ROK ZA PODNOŠENJE PP:** 30.06.2020 / do iskorištenja sredstava

**SPECIFIČNI CILJ:** 6i1- Smanjena količina otpada koji se odlaže na odlagališta **ROK ZA ODGOVOR NA PITANJE (UzP):** 7 RD

**NAZIV POZIVA**: Izgradnja i/ili opremanje postrojenja za sortiranje odvojeno prikupljenog

otpadnog papira, kartona, metala, plastike i drugih materijala

**REFERENTNI BROJ POZIVA:** KK.06.3.1.12

**TIP NATJEČAJA:** OTVORENI

**MODALITET:** TRAJNI

*\* napomena nadležnom tijelu: U skladu sa Zajedničkim nacionalnim pravilima (ZNP), nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 radnih dana (RD) od postavljenog pitanja iako ZNP predviđa duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA: 1.0** | |
|  | **OBJAVA SVIH PITANJA/ODGOVORA IZ VERZIJE 1.0:** | |
| **RB** | **DATUM ZAPRIMANJA PITANJA:** | **DATUM ODGOVORA NA PITANJE:** |
| **27.05.2019.** | | **30.05.2019.** |
|  | Sukladno stavci 17. poglavlja 2.6. Prihvatljivost projekta, 17. Projekt pokriva područje jedne ili više JLS (koje su potpisale Sporazum o korištenju postrojenja), koje zajedno imaju minimalno 5.000 stanovnika; dokazuje se uvidom u Sporazum o korištenju postrojenja (a/p) i Popis stanovništva, kućanstava i stanova 2011.;  Općina Sali ne udovoljava kriteriju od minimalno 5000 stanovnika, pa zaključujem da bi ste nas već u administrativnom dijelu isključili iz daljnjeg postupka?  Broj stanovnika Općine Sali prema DZS 2011.je 1698.  Ostali otoci u okruženju pripadaju Gradu Zadru: (Rava, Iž) ili na sjeveru Silba, Molat, Olib, Sestrunj i Premuda. Računati da bi bilo tko išao u sporazum je nemoguća misija, niti je to održivo, kao i da nas svih zbrojimo nema nas 5.000.  Broj stanovnika nije mjerilo prikupljenog otpada, ako se promisli Dugi otok ima dva zaštićena područja (PP Telašćica, SZ dio Dugog otoka, Saljski maslinik) te NP Kornati u neposrednoj blizini čiji posjetitelji zapravo borave na području Dugog otoka jer Kornati nemaju infrastrukturu.  Sama Telašćica generira preko 100.000 posjetitelja što je daleko više od 5.000 stanovnika pa možete zamisliti koliki je to pritisak na okoliš i komunalnu infrastrukturu.  Vrlo često se događa da se na naš otok ne misli unaprijed. Specifičnog smo položaja, najudaljeniji i najveći otok Zd arhipelaga, obuhvaćamo kao JLS još dva nastanjena otoka (Lavdaru i Zverinac), uz to nismo uključeni ni u ITU mehanizam što isto ima negativno značanje u kontekstu povlačenja sredstava. | Kako bi projekt bio prihvatljiv, sukladno UzP, poglavlje *2.6. Prihvatljivost projekta*, projektni prijedlog mora udovoljavati svim utvrđenim kriterijima prihvatljivosti, uključujući i navedeni kriterij iz točke 17. kojim se definira područje pokrivenosti projekta.  Ukoliko projektni prijedlog ne udovolji svim kriterijima prihvatljivosti projekta, što se utvrđuje tijekom Faze 2 – Administrativna provjera i provjera prihvatljivosti prijavitelja te provjera prihvatljivosti projekta i aktivnosti te ocjena kvalitete, projektni prijedlog se isključuje iz postupka dodjele. |
|  | Molimo Vas informaciju vezano za prijavu projekta na javni poziv za izgradnju/opremanje sortirnice.  Kod prijave na predmetni poziv dužni smo priložiti lokacijsku dozvolu za planiranu investiciju.  Da li lokacijska dozvola mora glasiti na Grad, kao prijavitelja projekta, ili može biti na komunalno poduzeće koje upravlja Reciklažnim dvorištem u sklopu kojeg će se nalaziti sortirnica? | Sukladno UzP, poglavlje *4.2. Provođenje postupka dodjele*, Kriterij odabira 4.1. Administrativni napredak/zrelost projekta za početak provedbe, Prijavitelj mora posjedovati akt na temelju kojeg može započeti gradnja postrojenja za sortiranje, odnosno minimalno mora posjedovati pravomoćnu lokacijsku dozvolu za izgradnju postrojenja.  Sukladno UzP, poglavlje *2.1. Prihvatljivi prijavitelj* u sklopu ovog poziva je JLS te slijedom navedenog ista mora posjedovati pravomoćnu lokacijsku dozvolu za izgradnju postrojenja. |
| **27.05.2019.** | | **03.06.2019.** |
|  | Grad Prelog izgradio je sortirnicu korisnog otpada uz potporu Fonda za zaštitu okoliša.  Željeli bi kandidirati jedan stroj za usitnjavanje otpada vrijedan 1,2 mil. kuna.  Dali se na natječaj može kandidirati samo strojevi (opremanje)? | Nadležno tijelo nije u mogućnosti odgovarati na pitanja koja prije provedbe evaluacijskog procesa zahtijevaju ocjenu prihvatljivosti konkretnog projektnog prijedloga, konkretnog prijavitelja, konkretnih aktivnosti, troškova i slično, te stoga dajemo samo načelan odgovor:  Ugradnja dodatne opreme u postojeća postrojenja je načelno projekt koji je u skladu sa svrhom i ciljem Poziva (citat: „… koja uz izgradnju novih uključuje i opremanje sortirnica, povećanje kapaciteta i unaprjeđenje tehnologije postojećih postrojenja…“).  Ali napominjemo da je prijavitelj, bez obzira na veličinu i obuhvat zahvata, a da bi projektni prijedlog mogao biti prihvaćen u evaluacijskom procesu, dužan dostaviti svu dokumentaciju propisanu Pozivom te je nužno da je prijavitelj, po dovršetku projekta, u mogućnosti dokazati dovršenost projekta, odnosno doprinos projekta pokazateljima Poziva. |
| **29.05.2019.** | | **03.06.2019.** |
|  | Grad Dubrovnik posjeduje postrojenje čiju bi adaptaciju i opremanje prijavili za financiranje sukladno ovom Pozivu, a koji su neophodni da bi se postrojenje za sortiranje stavilo u funkciju. Čestica na kojoj se nalazi postrojenje je u vlasništvu Prijavitelja ali na području susjedne općine/JLS i  zanima nas da li je to u skladu s Pozivom i da li  smo u tom slučaju obvezni priložiti neki dodatni dokument. | Pravilima poziva nije propisano da se lokacija postrojenja za sortiranje mora nalaziti na području JLS koje je Prijavitelj. |
| **31.05.2019.** | | **07.06.2019.** |
|  | 1. Ako na projektu rade zaposlenici prijavitelja na određenom postotku (npr. voditeljica projekta i voditeljica građevinskih radova), računa li se njihov rad kao dio prijaviteljevog sufinanciranja? 2. Da li se prijavljene količine reciklabilnog otpada u projektnom prijedlogu moraju osiguravati tijekom 5 godina od završnog plaćanja korisniku (tj. kroz razdoblje osiguranja održivosti projekta i projektnih rezultata) ili tijekom 30 godina (rok trajanja i razdoblje ostvarivanja pozitivnog novčanog tijeka) 3. Navodi se da ukoliko JLS kao vlasnik sortirnice istom neće upravljati putem vlastitih službi, odabir upravitelja/operatera vrši se sukladno Zakonu o koncesijama ili Zakonu o javnoj nabavi. Da li upravljanje putem vlastitih službi znači upravljanje putem vlastitog pogona u smislu odredbi Zakona o komunalnom gospodarstvu i da li je moguće i dopušteno osnivanje trgovačkog društva u isključivom vlasništvu JLS kojem bi jedina registrirana djelatnost bila upravljanje sortirnicom 4. Što se točno smatra od projektne dokumentacije prihvatljiv tošak budući da u točki 2.8.. 2.10. te 5.3. se navode različita dokumentacija, odnosno da li će se sufinancirati sva dokumentacija iz točke 5.3. (priprema studije izvedivosti, projektne prijave za EU sufinanciranje, elaborata zaštite okoliša, idejnog projekta, glavnog projekta, i dr.) 5. Ukoliko se sufinancira trošak studije izvedivosti koja bi analizirala različite tehnologije sortiranja otpada (koje se potražuju prema prijavnom obrascu 1 dio Projekti), da li će se onda sufinancirati i pojednostavljena analiza troškova i koristi 6. Za prijavu je potrebna pravomoćna lokacijska dozvola, no ukolika lokacijska dozvola nije potrebna, da li je dovoljna pravomoćna građevinska dozvola | 1. Sukladno poglavlju 2.10. UzP-a, troškovi plaća osoblja Prijavitelja koje radi na provedbi projektnih aktivnosti nije prihvatljiv trošak. 2. Sukladno članku 10. Općih uvjeta, koji su sastavni dio dokumentacije Poziva, Korisnik jamči trajnost financiranog projekta najmanje pet godina od završnog plaćanja Korisniku, što je predmet provjere nadležnih Posredničkih tijela. Međutim, prilikom pripreme projektnog prijedloga, odnosno popunjavanja Pojednostavljene analize troškova i koristi (Obrazac 2), Prijavitelj treba planirati funkcioniranje postrojenja za sortiranje u zadanom referentnom razdoblju od 30 godina, kako bi dokazao da je projekt dugoročno održiv, a što je ujedno i predmet provjere *Kriterija odabira 2.2 Financijska održivost projekta nakon početka rada postrojenja za sortiranj*e. 3. Citirani tekst iz UzP-a nalazi se u poglavlju *1.7* *Obveze koje se odnose na državne potpore / Vrste, iznos i intenzitet potpore*, a u kojem su projekti postrojenja za sortiranje (sortirnice) analizirani u širem kontekstu državnih potpora. Međutim, sukladno uvjetima ovog Poziva, konkretno poglavlja *2.7. Specifični kriteriji prihvatljivosti*, Korisnik ima obavezu odabrati operatera postrojenja za sortiranje na temelju postupka odabira provedenog u skladu sa Zakonom o javnoj nabavi (NN 120/16) ili Zakonom o koncesijama (NN 69/17). Korisnik koji upravljanje sortirnicom ne bi dodijelio sukladno navedenim zakonima, izložio bi se riziku povrata dodijeljenih bespovratnih sredstava.   4. i 5. Prihvatljivim troškovima projekta smatrat će se svi troškovi vezani na dokumentaciju koja je neophodna za prijavu projekta, a koja je navedena u poglavlju *3.1 Izgled i sadržaj projektnog prijedloga*. Studija izvedivosti ne nalazi se na navedenom popisu dokumentacije, te se izrada iste ne smatra prihvatljivim troškom.  6. Ukoliko lokacijska dozvola nije potrebna, Prijavitelj obavezno treba dostaviti građevinsku dozvolu. |
|  | **03.06.2019.** | **07.06.2019.** |
| **6.** | 1. Molim Vas pojašnjenje i konkretan navod što se podrazumijeva pod projektnom dokumentacijom kao prihvatljivim troškom, odnosno potvrdu da li se prihvatljivim troškom može smatrati sljedeća dokumentacija izrađena najranije od 01.01.2014.:    * Elaborat zaštite okoliša/Studija o utjecaju na okoliš    * Idejni projekt i ishođenje lokacijske dozvole    * Glavni projekt, ishođenje građevinske dozvole, komunalni doprinosi    * Izrada projektnog prijedloga uključujući izradu analize troškova i koristi 2. Molim Vas informaciju da li se u Fazi 3 postupka dodjele - Provjera prihvatljivosti izdataka provjeravaju troškovi prema troškovniku za izvođenje radova ili samo procijenjeni troškovi navedeni u projektnom prijedlogu. 3. Obrazac izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele u točki p) navodi *prijavitelj će odabrati operatera postrojenja za sortiranje na temelju postupka odabira provedenog u skladu sa Zakonom o javnoj nabavi (NN 120/16) ili Zakonom o koncesijama (NN 69/17)*dok se na str. 15 Uputa za prijavitelje navodi:*Ukoliko određena jedinica lokalne samouprave ili više njih koje su zajedno izgradile predmetnu infrastrukturu tj. vlasnici sortirnica neće same putem svojih službi obavljati poslove upravljanja izgrađenom sortirnicom, dodjela državne potpore upraviteljima/operaterima se može isključiti ukoliko se upravljanje izgrađenom infrastrukturom dodijeli po tržišnoj cijeni upravitelju/operateru sortirnice, čiji odabir je izvršen na temelju konkurentnog, transparentnog, ne-diskriminirajućeg i neuvjetovanog javnog natječaja u skladu s načelima javne nabave.*Molim Vas pojašnjenje da li upravitelj sortirnice mora biti isključivo operater odabran putem postupka odabira sukladno ZJN 2016 i Zakonu o koncesijama ili to može biti komunalno poduzeće u vlasništvu JLS-a (ili više JLS-a)? 4. Što podrazumijevaju aktivnosti pripreme i provedbe postupka javne nabave sukladno pravomoćnoj lokacijskoj dozvoli? | 1. Priprema dokumentacije potrebne za prijavu projekta smatra se prihvatljivim troškom, kao i usluga pripreme i provedbe postupaka javne nabave radova, usluga i roba za gradnju postrojenja za sortiranje sukladno pravomoćnoj lokacijskoj dozvoli, a prema poglavlju 2.10 UzP-a. S druge strane, komunalni doprinosi, ishođenje akata nužnih za prijavu, kao i svi troškovi u potpunosti financijske prirode nisu prihvatljivi prema poglavlju 2.11. UzP-a. 2. Provjera prihvatljivosti izdataka provodi se prema detaljnom troškovniku u XLS formatu koji je potrebno dostaviti uz projektni prijedlog. 3. Sukladno uvjetima ovog Poziva, konkretno poglavlja *2.7. Specifični kriteriji prihvatljivosti*, Korisnik ima obavezu odabrati operatera postrojenja za sortiranje na temelju postupka odabira provedenog u skladu sa Zakonom o javnoj nabavi (NN 120/16) ili Zakonom o koncesijama (NN 69/17). Molimo pogledati i naš odgovor na pitanje 5, točka 3. 4. Pod aktivnostima pripreme i provedbe postupka javne nabave sukladno pravomoćnoj lokacijskoj dozvoli podrazumijevaju se sve aktivnosti sukladno zahtjevima Zakona o javnoj nabavi (NN 120/16). |
| **7.** | Grad Zadar ima namjeru, sporazumno s ostalim JLS-ovima s područja Zadarske županije, prijaviti projektni prijedlog za izgradnju sortirnice na području Grada Benkovca.  Za pripremu projektne dokumentacije koja je potrebna za podnošenje projektnog prijedloga (do lokacijske dozvole) kao i pripremu samog projektnog prijedloga, Grad Zadar ima namjeru odlukom gradonačelnika ovlastiti trgovačko društvo Eko d.o.o. čije vlasništvo čini: Grad Zadar 51%, Grad Benkovac 26% i Zadarska županija 23%.  Molimo da nam odgovorite na sljedeće:   1. Može li Grad Zadar odlukom gradonačelnika ovlastiti trgovačko društvo u svom vlasništvu, da u njegovo ime pripremi potrebnu projektnu dokumentaciju i projektni prijedlog? 2. Ukoliko može, te ukoliko bi u tom slučaju Eko d.o.o. provodio postupke nabave za projektnu dokumentaciju, da li bi tako nastali troškovi (s Eko d.o.o. kao naručiteljem) bili smatrani prihvatljivim troškovima? | Nadležno tijelo nije u mogućnosti odgovarati na pitanja koja prije provedbe evaluacijskog procesa zahtijevaju ocjenu prihvatljivosti konkretnog projektnog prijedloga, konkretnog prijavitelja, konkretnih aktivnosti, troškova i slično, te stoga dajemo samo načelan odgovor:  1 i 2. U poglavlju *2.1 Prihvatljivost prijavitelja* UzP-a definirano je kako su JLS jedini prihvatljivi prijavitelj i nositelj projekta. JLS je kao korisnik ujedno odgovoran za provođenje postupka javne nabave. Slijedom navedenog, bespovratna sredstva po ovom pozivu dodjeljuju se isključivo JLS-u, te svi troškovi koji se potražuju moraju nastati kod Prijavitelja i biti plaćeni od strane Prijavitelja. |
| **04.06.2019.** | | **07.06.2019.** |
| **8.** | U Uputama za prijavitelje navodi se da poslove upravljanja sortirnicom može obavljati sama JLS putem svojih službi  ili će se operater postrojenja za soritranje odabrati na temelju postupka provedenog u skladu sa Zakonom o javnoj nabavi ili Zakonom  o koncesijama.  Pitanje je, da li se Komunalno poduzeće čiji je osnivač jedinica lokalne samouprave, smatra službom JLS kojoj se mogu prepustiti poslovi upravljanja sortirnicom? | Sukladno uvjetima ovog Poziva, konkretno poglavlja *2.7. Specifični kriteriji prihvatljivosti*, Korisnik ima obavezu odabrati operatera postrojenja za sortiranje na temelju postupka odabira provedenog u skladu sa Zakonom o javnoj nabavi (NN 120/16) ili Zakonom o koncesijama (NN 69/17).  Korisnik koji upravljanje sortirnicom ne bi dodijelio postupajući prema navedenim zakonima, izložio bi se riziku povrata dodijeljenih bespovratnih sredstava.  Molimo pogledati i naš odgovor na pitanje 5, točka 3. |
| **05.06.2019.** | | **07.06.2019.** |
| **9.** | Da li je dozvoljeno zasebno provesti postupak nabavu za uslugu izrade studije izvedivosti, elaborata zaštite okoliša (s pripadajućim idejnim rješenjem/projektnom) i  projektne dokumentacije (glavni projekt) ili je nužnu za kompletnu studijsko –projektnu dokumentaciju  provesti jedan postupak javne nabave? | U poglavlju 2.1. UzP utvrđeno je da su prihvatljivi prijavitelji u sklopu ovog Poziva JLS, dok je u poglavlju 5.2. propisano da se tijekom provedbe projekta prijavitelj/korisnik mora pridržavati postupaka nabave utvrđenih u dokumentaciji Poziva te uvjetima Ugovora.  Prijavitelj kao obveznik primjene Zakona o javnoj nabavi (ZJN) (NN 120/16) u obvezi je provesti postupke nabave u skladu sa ZJN-om i ne smije dijeliti predmet nabave niti provoditi postupke nabave s namjerom izbjegavanja primjene ZJN-a ili izbjegavanja primjene pravila o javnoj nabavi male, odnosno velike vrijednosti.  Troškovi koji uključuju nabavu bit će prihvatljivi samo pod uvjetom da je nabava provedena u skladu sa ZJN-om kao i načelima i postupcima utvrđenima u dokumentaciji Poziva i u skladu sa zaključenim  Ugovorom. |
| **06.06.2019.** | | **13.06.2019.** |
| **10.** | U skladu s Pozivom pod toč. I.7. Obveze koje se odnose na državne potpore/Vrste, iznos i intenzitet potpore, iz Uputa za prijavitelje (ref.broj: KK.06.3.I.12), pod Upravitelji sortirnica navedeno je: „Ukoliko određena jedinica lokalne samouprave ili vise njih koje su zajedno izgradile predmetnu infrastrukturu tj. vlasnici sortirnica neće same putem svojih službi obavljati poslove upravljanja izgrađenom sortirnicom, dodjela državne potpore upraviteljima/operaterima se može isključiti ukoliko se upravljanje izgrađenom infrastrukturom dodijeli po tržišnoj cijeni upravitelju/operateru sortirnice, čiji odabir je izvršen na temelju konkurentnog, transparentnog, ne-diskriminirajućeg i neuvjetovanog javnog natječaja u skladu s načelima javne nabave. Na taj način isključit će se davanje prednosti na tržištu određenom poduzetniku, a time će i ugovor o upravljanju sortirnicom, kao i naknada za taj posao biti sklopljeni sukladno uvjetima tržišta i na objektivan način povezani s predmetom odnosno i specifičnim ciljem i uvjetima koji moraju biti ispunjeni za odabir najpovoljnije ponude za upravljanje sortirnicom.“ ·  Grad Čakovec (udio Grada Čakovca 94%), Općina Nedelišće (udio 2%), Općina Strahoninec (udio 1 %), Općina Šenkovec (udio 1 %), Općina Orehovica (udio 1 %) i Općina Mala Subotica (udio 1 %) - koje će sporazumno osigurati zajedničku provedbu mjera gospodarenja otpadom,  su osnivači/članovi javnog Gradskog komunalnog poduzeća ČAKOM d.o.o., OIB14001865632, čiji predmet poslovanja je uz ostalo i:   * + Djelatnost druge obrade otpada   + Djelatnost oporabe otpada   + Djelatnost prijevoza otpada   + Djelatnost sakupljanja otpada   + Gospodarenje otpadom   S obzirom na navedene činjenice, da Ii se u smislu ovog Poziva GKP ČAKOM d.o.o. Čakovec smatra „... svojom službom ...“ JLS-a i sukladno tome da Ii Prijavitelj Grad Čakovec, odnosno vlasnici sortirnice, mogu GKP Čakomu d.o.o. Čakovec neposredno dodijeliti poslove upravljanja izgrađenom sortirnicom i temeljem koje pravne osnove?  Privitak  -lzvadak iz sudskog registra za GKP ČAKOM d.o.o., OIB 14001865632, Mihovljanska 10, od dana 05.06.2019. | Sukladno uvjetima ovog Poziva, konkretno poglavlja *2.7. Specifični kriteriji prihvatljivosti*, Korisnik ima obavezu odabrati operatera postrojenja za sortiranje na temelju postupka odabira provedenog u skladu sa Zakonom o javnoj nabavi (NN 120/16) ili Zakonom o koncesijama (NN 69/17).  Korisnik koji upravljanje sortirnicom ne bi dodijelio postupajući prema navedenim zakonima, izložio bi se riziku povrata dodijeljenih bespovratnih sredstava.  Molimo pogledati i odgovor na pitanje 5, točka 3. |
| **10.06.2019.** | | **17.06.2019.** |
| **11.** | Na lokaciji Treskavac na otoku Krku imamo sortirnicu otpada koja kapacitetom  više ne zadovoljava naše potrebe: naime sortirnica otpada je mehanička, kapaciteta 2,5 t/h, dok je nama potrebna većeg kapaciteta.  Pitanja:   1. Da li je moguće prijaviti rekonstrukciju sortirnice i/ili nadogradnju? 2. Da li je moguće prijaviti drugu sortirnicu uz postojeću? | Nadležno tijelo nije u mogućnosti odgovarati na pitanja koja prije provedbe evaluacijskog procesa zahtijevaju ocjenu prihvatljivosti konkretnog projektnog prijedloga, konkretnog prijavitelja, konkretnih aktivnosti, troškova i slično, te stoga dajemo samo načelan odgovor:   * + - 1. Sukladno točki 1.5 Predmet, svrha i pokazatelji Poziva, predmet ovog Poziva je izgradnja i/ili opremanje postrojenja za sortiranje. Na osnovi podataka u pitanju nije moguće definirati što je obuhvat projekta, odnosno što rekonstrukcija ili nadogradnja istog podrazumijevaju. Upućujemo korisnika na odgovor na 3. pitanje.  1. Uputama za prijavitelje nije određen limit u prethodnom broju ili kapacitetu postrojenja za sortiranje koje Prijavitelj može imati u svom vlasništvu ili s istima upravljati. Načelno, prihvatljivo je da prijavitelj preda projektni prijedlog sa sufinanciranje izgradnje dodanog postrojenja uz, naravno, poštivanje svih kriterija prihvatljivosti navedenih u Uputama za Prijavitelje.   Napominjemo, svako postrojenje bez obzira je li izgrađeno u potpunosti novo ili je na njemu provedena samo djelomična intervencija mora zadovoljiti uvjete prihvatljivosti projekta (odnosno prijavitelj je dužan dokazati da projektni prijedlog zadovoljava uvjete prihvatljivosti) te također u vremenu u kojem je prijavitelj dužan osigurati trajnost projekta projekt mora funkcionirati u skladu podacima iz prijave. Nadalje, to što je ulaganje u postrojenje samo djelomično (odnosno ne gradi se cijelo novo postrojenje) ne izuzima prijavitelja iz obveze da cijelo postrojenje na upravljanje dodjeli u skladu sa Zakonom o javnoj nabavi ili Zakonom o koncesijama. Isto tako napominjemo da je prijavitelj svojim potpisom pod materijalnom i krivičnom odgovornošću jamči da „..predloženi prihvatljivi troškovi (izdaci) nisu prethodno (su)financirani bespovratnim sredstvima, niti da će isti troškovi (izdatci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje jednog od ESI fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, primam na znanje činjenicu i potvrđujem da trošak (izdatak) koji je financiran iz nacionalnih javnih izvora ne može biti/nije financiran iz proračuna Unije i obrnuto.“ |
| **14.06.2019.** | | **24.06.2019.** |
| **12.** | Grad Rovinj-Rovigno ima građevinsku dozvolu za reciklažno dvorište i sortirnicu na lokaciji komunalno servisne zone Lokva Vidotto u Rovinju, faza 5 prema lokacijskoj dozvoli.  Rješenje o izmjeni građevinske dozvole dostavljamo u prilogu.  Projektna dokumentacija i dozvola obuhvaćaju izgradnju hale za sortirnicu, sa odgovarajućom opremom, halom za opasnu komponentu, vodospremu za hidrantsku mrežu te reciklažno dvorište na kojem bi se privremeno skladištio sortiran otpad do daljnje otpreme.  Da li je moguće prijaviti kompletan zahvat po građevinskoj dozvoli ili bi prihvatljiv trošak bio isključivo sortirnica: hala + oprema, vodosprema i da se tako odvoji troškovnik? | Nadležno tijelo nije u mogućnosti odgovarati na pitanja koja prije provedbe evaluacijskog procesa zahtijevaju ocjenu prihvatljivosti konkretnog projektnog prijedloga, konkretnog prijavitelja, konkretnih aktivnosti, troškova i slično, prihvatljivi su troškovi i aktivnosti isključivo vezani uz uspostavu postrojenja za sortiranje odvojeno prikupljenog komunalnog otpada i reciklabilnog otpada (točka Uzp 1.5.).  Ukoliko prijavitelj po pripremljenoj dokumentaciji predviđa graditi objekte i/ili nabavljati opremu koja djelomično nije u skladu sa svrhom i ciljem ovog poziva, a da bi izdaci kojih se prihvatljivost ocjenjuje tijekom faze ocjena prihvatljivosti izdataka (Faza 3) vezani uz uspostavu postrojenja za sortiranje bili prihvatljivi sukladno svrsi i cilju ovog Poziva, prijavitelj treba dostaviti troškovnik sukladno projektnoj dokumentaciji te sukladno aktu o gradnji. |
| **01.07.2019.** | | **04.07.2019.** |
| **13.** | * + - 1. Sukladno uvjetima Poziva, konkretno poglavlja 2.7. Specifični kriteriji prihvatljivosti navedeno je da Korisnik ima obavezu odabrati operatera postrojenja za sortiranje na temelju postupka odabira provedenog u skladu sa Zakonom o javnoj nabavi (NN 120/16) ili Zakonom o koncesijama (NN 69/17) , a u poglavlju 1.7.Obveze koje se odnose na državne potpore/Vrste, iznos i intenzitet potpore navedeno je sljedeće:     Ukoliko određena jedinica lokalne samouprave ili više njih koje su zajedno izgradile predmetnu infrastrukturu tj. vlasnici sortirnica neće same putem svojih službi obavljati poslove upravljanja izgrađenom sortirnicom, dodjela državne potpore upraviteljima/operaterima se može isključiti ukoliko se upravljanje izgrađenom infrastrukturom dodijeli po tržišnoj cijeni upravitelju/operateru sortirnice, čiji odabir je izvršen na temelju konkurentnog, transparentnog, ne-diskriminirajućeg i neuvjetovanog javnog natječaja u skladu s načelima javne nabave.  Molim Vas pojašnjenje na koji način mogu vlasnici sortirnice putem svojih službi obavljati poslove upravljanja izgrađenom sortirnicom?   * + - 1. Sukladno uvjetima Poziva, više jedinica lokalne i područne (regionalne) samouprave (JLP(R)S) može sporazumno osigurati zajedničku provedbu mjera gospodarenja otpadom, bespovratna sredstva sukladno ovom Pozivu za izgradnju i/ili opremanje postrojenja za sortiranje odvojeno prikupljenog otpada mogu se dodijeliti onim JLP(R)S koje sklope sporazum o izgradnji zajedničke sortirnice.   Molimo Vas pojašnjenje da li se može za manje, udaljenije JLS koji bi bili korisnici zajedničke sortirnice temeljem sklopljenog sporazuma osigurati kao prihvatljivi trošak i dodatna oprema (spremnici za odvojeno prikupljeni otpad koji bi se odvozili prema potrebi). Odnosi li se opremanje postrojenjaisključivo na prostor sortirnice ili je moguće predvidjeti spremnike pozicionirane u udaljenijim JLS?   1. Potpisanim ugovorom predviđena je usluga izrade Pojednostavljene Studije izvedivosti s analizom troškova i koristi za projekt - "Izgradnja i opremanje postrojenja za sortiranje odvojeno prikupljenog otpadnog papira, kartona, metala, plastike i dr."   Da li je ista prihvatljiv trošak s obzirom da se točan naziv iste ne nalazi u poglavlju 3.1.Izgled i sadržaj projektnog prijedloga? | * + - 1. Sukladno uvjetima ovog Poziva, konkretno poglavlja 2.7. Specifični kriteriji prihvatljivosti, Korisnik ima obavezu odabrati operatera postrojenja za sortiranje na temelju postupka odabira provedenog u skladu sa Zakonom o javnoj nabavi (NN 120/16) ili Zakonom o koncesijama (NN 69/17).   Molimo pogledati i odgovor na pitanje 5, točka 3.  Nadležno tijelo nije u mogućnosti odgovarati na pitanja koja prije provedbe evaluacijskog procesa zahtijevaju ocjenu prihvatljivosti konkretnog projektnog prijedloga, konkretnog prijavitelja, konkretnih aktivnosti, troškova i slično, te stoga dajemo samo načelan odgovor:   * + - 1. Sukladno Uputama za Prijavitelje, točka, 2.10. Prihvatljive kategorije troškova, prihvatljivi su troškovi građenja i/ili opremanja postrojenja za sortiranje koje uključuju izvedbu pripremnih, zemljanih, građevinskih, strojarskih, elektrotehničkih, obrtničkih, instalaterskih i svih drugih radova (uključujući ugradnju građevnih proizvoda, uređaja i opreme) potrebnih za stavljanje postrojenja u funkciju sukladno pravomoćnoj lokacijskoj dozvoli kao i neophodne aktivnosti propisane zakonom u svrhu ishođenja uporabne dozvole za građevinu. Sukladno navedenome, nabava spremnika za odvojeno prikupljeni otpad izvan lokacije postrojenja za sortiranje nije prihvatljiv trošak.       2. Prihvatljivim troškovima projekta smatrat će se svi troškovi vezani na dokumentaciju koja je neophodna za prijavu projekta, a koja je navedena u poglavlju 3.1 Izgled i sadržaj projektnog prijedloga, a koja uključuje i Pojednostavljenu analiza troškova i koristi (Obrazac 2). Studija izvedivosti ne nalazi se na navedenom popisu dokumentacije, te se izrada iste ne smatra prihvatljivim troškom. |
| **16.7.2019.** | | **19.07.2019.** |
| **14.** | Građevinska dozvola za izgradnju sortirnice 2014 g. izdana je trgovačkom društvu Čistoća d.o.o. Varaždin. U roku važenja građevinske dozvole Čistoća je konzumirala građevinsku dozvolu prijavivši nadležnom upravnom tijelu početak građenja (postavljanje ograde).  Člankom 127. Zakona o gradnji (Narodne novine broj 153/13,20/2017, 39/2019) definirano je sljedeće :  *Ako se nakon izdavanja građevinske dozvole promijeni investitor, novi investitor je dužan u roku od 15 dana od dana promjene od tijela graditeljstva zatražiti izmjenu građevinske dozvole u vezi s promjenom imena, odnosno tvrtke investitora. Novi investitor zahtjevu za izmjenu građevinske dozvole prilaže dokaz pravnog interesa za izdavanje građevinske dozvole iii suglasnost prijašnjeg investitora te dokaz da može bili investitor (koncesija, suglasnost iii drugi akt propisan posebnim propisom) ako se radi o građevini za koju je posebnim zakonom propisano tko može biti investitor*.  Grad Varaždin (JLS) će ishoditi od tijela graditeljstva Rješenje o promjeni investitora na građevinskoj dozvoli te će Grad Varaždin postati novi investitor predmetne građevinske dozvole obzirom da će Čistoća dati to pravo Gradu Varaždinu Ugovorom o osnivanju prava građenja (prihvatljiv dokaz pravnog interesa po članku 109. Zakona o gradnji).  Na Glavnom projektu i Građevinskoj dozvoli će se i dalje voditi investitor Čistoća, ali novo Rješenje o promjeni investitora će definirati da je novi investitor Grad Varaždin i time će se pokriti sve prethodno. Temeljem tog Rješenja se naknadno (po završetku projekta) i Uporabna dozvola izdaje na novog investitora odnosno Grad Varaždin.  Pitanje:  - da li je prethodno navedeno prihvatljivo za prijavu na Poziv, konkretno:  Da li Građevinska dozvola i Glavni projekt (projektna dokumentacija) mogu glasiti na prethodnog investitora (Čistoća d.o.o.) uz priloženo Rješenje o promjeni investitora | U skladu s poglavljem 3.1. i kriterijem odabira 4.1. iz poglavlja 4.2. Uputa za prijavitelje – sortirnice - I. izmjena Poziva koje su objavljene 19.07.2019., akt na temelju kojeg se može započeti izgradnja mora glasiti na Prijavitelja i biti pravomoćan te se u slučaju potrebe za promjenom investitora (npr. sa komunalca na JLS) primjenjuje Zakon o gradnji koji regulira ovu problematiku. To znači da je za ovaj Poziv prihvatljivo da Prijavitelj dostavi pravomoćni akt na temelju kojeg se može započeti izgradnja a koji glasi na drugog investitora te k tome priloži ishođenu izmjenu tog akta tj. pravomoćno Rješenje o promjeni investitora prema kojem je investitor JLS. Kao prihvatljiva projektna dokumentacija prihvaća se ona koja je odobrena navedenim aktom.  Napominjemo da u skladu s poglavljem 5.1. Uputa, provedba projekta izgradnje i/ili opremanja postrojenja za sortiranje otpada ne smije započeti prije donošenja Odluke o financiranju, osim aktivnosti pripreme projektne dokumentacije, što Prijavitelj dokazuje potpisom Izjave (Obrazac 3). |
|  | **29.7.2019.** | **6.8.2019.** |
| **15.** | Zanima nas postoji li minimum pokazatelja „ukupno planirane količine sortiranog otpada koji je pogodan za recikliranje“, koji projektni prijedlog mora zadovoljiti da bi bio prihvaćen za sufinanciranje?  Odnosno, postoji li mogućnost da prijavitelj bude odbijen zbog „premale“ ukupno planirane količine sortiranog otpada (usprkos dokazanoj održivosti i isplativosti)? | Uputama za prijavitelje i I. izmjenama Uputa nisu navedene i određene minimalne vrijednosti pokazatelja *Ukupno planirana količina sortiranog otpada koji je pogodan za recikliranje*, no Prijavitelj je dužan u projektnom prijedlogu dokazati održivost i isplativost projekta, odnosno u financijskoj analizi postići pozitivan neto novčani tok tijekom rada u trajanju od 30 godina. U provedbi postupka dodjele bespovratnih sredstava postupa se u skladu s Uputama za prijavitelje i izmjenama te projektni prijedlog neće biti odbijen ukoliko zadovolji uvjete, zahtjeve i kriterije iz Uputa za prijavitelje i izmjena. Ujedno skrećemo pažnju na točku 1.5. Predmet, svrha i pokazatelji Poziva u kojoj se navode upute i zahtjevi vezani uz isplativost i održivost projekta, pokazatelje, praćenje pokazatelja te eventualne mogućnosti određivanja financijskih korekcija u slučaju neostvarenja planirane razine (vrijednosti) pokazatelja projekta. Napominjemo da je ciljnu vrijednost pokazatelja, koja je iskazana u projektnom prijedlogu, moguće smanjiti samo tijekom provedbe projekta i to samo ako je posebno opravdano. |
|  | **16.8.2019.** | **23.08.2019.** |
| **16.** | Da li je trošak izrade Idejnog rješenja (Idejno rješenje jest prva faza idejnog projekta i predstavlja osnovu za izradu idejnog projekta.) prihvatljiv trošak za sufinanciranje u sklopu prethodno navedenog Poziva. | Sukladno Uputama za Prijavitelje, točka 2.10. Prihvatljive kategorije troškova, prihvatljivi su troškovi pripreme dokumentacije potrebne za ishođenje građevinske dozvole. Shodno tome, trošak izrade Idejnog rješenja koje je prva faza idejnog projekta i predstavlja osnovu za izradu idejnog projekta je prihvatljiv trošak za sufinanciranje. |
|  | **28.08.2019.** | **06.09.2019.** |
| **17.** | 1. Kako ne bi istekao rok važenja građevinske dozvole investitor je prijavio nadležnom upravnom tijelu početak građenja građevine (sortirnice) te je izgrađena samo ograda.  Prilikom prijave Projekta u troškovniku neće biti stavki koje se odnose na ogradu. Da li će se to sto je ograda izvedena smatrati da je projekt započeo te može biti isključen?  Vezano za obrazac 2: pojednostavljena analiza troškova i koristi:  2. Budući da se u predložak tablica Ulaznih parametara projekta ne mogu dodavati redovi (n.pr. još neka oprema osim već navedene), a predviđena je stavka druga oprema,  može li se pod tu stavku uvrstiti kamion (spominje se u retku 70 vezano na gorivo), odnosno koja je još oprema prihvatljiv trošak?  3. Može li se u tablicu Procjena troškova izgradnje pod halom unijeti vrijednost cijele, građevine, budući da projektnom dokumentacijom nije odvojena hala i nisu predviđeni kontejneri za radnike, već je u sklopu objekta projektiran i prostor za radnike i ured rukovoditelja?  4. Da li je prihvatljiv trošak gradnje objekta koji ima projektiran i dodatni prostor edukativne namjene za učenike osnovnih škola (iznad proizvodne hale projektiran je prostor sa staklenim dnom kroz koji se može vidjeti cijela tehnologija)?  5. U tablici Operativnih prihoda - 3. godina, na zaključanom polju - redak 25 stupac D (polje D25) zbroj - ne zbraja redak 24 pa ispada da podatak u 3. godini nije isti s ostalim godinama (a trebao bi biti isti).  6. Gdje se može pronaći objavljen podatak za Faktor emisije CO2 za tekstil - za pozitivne eksternalije - za tablicu Ekonomska analiza, ilimože lito polje ostati prazno?  7. Budući da pomoćna tablica za izračun rezidualne vrijednosti ne daje ispravne rezultate (krivo postavljena formula u zadnjem stupcu), može lise koristiti izračun ostatka vrijednosti putem izračuna amortizacije (knjigovodstveno stanje na 31.12. zadnje godine)? | Napominjemo da nadležno tijelo nije u mogućnosti odgovarati na pitanja koja prije provedbe evaluacijskog procesa zahtijevaju ocjenu prihvatljivosti konkretnog projektnog prijedloga, konkretnog prijavitelja, konkretnih aktivnosti, troškova i slično te stoga dajemo načelne odgovore.   1. Vezano za pitanje broj 1, radi potrebe dodatnog razmatranja ovog pitanja, odgovor će biti naknadno objavljen. 2. Pod stavkom „Ostala oprema“ može se uvrstiti i druga projektom predviđena oprema sortirnice, ukoliko će ista koristiti isključivo za funkcioniranje sortirnice i biti u skladu sa svrhom i ciljem ovog poziva. Pri unosu je nužno voditi računa o prihvatljivosti troškova koje se evidentiraju u radnom listu Izvori financiranja. 3. Pod stavkom „Hala sortirnice“ može se uvrstiti sva infrastruktura koja ulazi unutar prostora hale bez tehnološke opreme. Pri unosu je nužno voditi računa o prihvatljivosti troškova koje se evidentiraju u radnom listu „Izvori financiranja“. 4. Povjerenstvo za provjeru prihvatljivosti izdataka ocjenjivat će pojedine projektne prijedloge po zaprimanju projektnog prijedloga i cjelokupne projektne dokumentacije. Načelno se svi troškovi projekta koji su predviđeni projektnom dokumentacijom, a koji su u skladu sa svrhom i ciljem ovog poziva smatraju prihvatljivima. 5. Kod prikaza zbroja navedenog stupca D u radnom listu „Operativni P&T“ evidentirana je pogreška, koja će biti ispravljena prilikom sljedeće izmjene dokumentacije Poziva. 6. Kod izračuna "ostalih" eksternalija faktori emisije mogu se pronaći u raznim literaturama poput Calculation of GHG Emissions of Waste Management Projects, 2013,  European Investment Bank Induced GHG Footprint, 2012 i/ili sl. Prijaviteljima je ostavljena mogućnost slobodnog unosa uz obavezno navođenje izvora podatka. 7. Pomoćna tablica za izračun rezidualne vrijednosti određuje preostalo vremensko razdoblje koje će se promatrati nakon završetka referentnog razdoblja. Stoga će se rezidualna vrijednost identificirati izračunom diskontirane vrijednost neto budućih prihoda za razdoblje koje je definirano kalkulacijom pomoćne tablice. Ukoliko izračun pomoćne tablice iskaže nulu ili negativne vrijednosti, tada je moguće iskazati neto knjigovodstvenu vrijednost  preostale imovine predmeta ulaganja u zadnjoj promatranoj godini projekta, uzimajući u obzir obnavljanje opreme, ako je primjenjivo. Pomoćna tablica daje točnu kalkulaciju. |
|  | **28.08.2019.** | **11.09.2019.** |
| **18.** | Kako ne bi istekao rok važenja građevinske dozvole investitor je prijavio nadležnom upravnom tijelu početak građenja građevine (sortirnice) te je izgrađena samo ograda.  Prilikom prijave Projekta u troškovniku neće biti stavki koje se odnose na ogradu. Da li će se to sto je ograda izvedena smatrati da je projekt započeo te može biti isključen? | Nadležno tijelo nije u mogućnosti odgovarati na pitanja koja prije provedbe evaluacijskog procesa zahtijevaju ocjenu prihvatljivosti konkretnog projektnog prijedloga, konkretnog prijavitelja, konkretnih aktivnosti, troškova i slično, te stoga dajemo samo načelan odgovor:  Sukladno UzP, poglavlje 2.6. Prihvatljivost projekta, točka 6. Projekt je prihvatljiv ako u trenutku podnošenja projektnog prijedloga nije fizički niti financijski završen, odnosno Projekt do trenutka donošenja Odluke o financiranju nije fizički započeo, tj. nije započela izgradnja i/ili opremanje samog postrojenja, niti je započeo postupak javne nabave u sklopu projekta, neovisno o vrijednosti predmeta nabave, osim u vezi s troškovima usluge pripreme projektne dokumentacije.  Napominjemo da se radovi koji su provedeni izvan aktivnosti Projektnog prijedloga ne moraju smatrati dijelom Projektnog prijedloga. |
|  | **13.09.2019.** | **16.09.2019.** |
| **19.** | U Obrascu pojednostavljene analize troškova i koristi, u tablicama 4.1. i 4.2. predefinirane su samo dvije skupine djelatnika: voditelj i radnik. Međutim, u sortirnici postoji više radnih mjesta koja imaju različite bruto plaće (vozač, radnik na sortiranju, radnik na upravljanju prešom i sl.). Je li moguće dodavanje redova u navedenim tablicama ili se unosi prosjek bruto plaća svih djelatnika, bez dodavanja redova? | U Obrascu 2 - Pojednostavljena analiza troškova i koristi, list „Ulazni parametri projekta“, u tablicama 4.1. i 4.2. pred definirane su samo dvije skupine djelatnika (voditelj i radnik), te se prosječna bruto 2 plaća za sve zaposlene radnike može iskazati pod skupinom „radnika“ neovisno o vrsti poslova koje obavljaju. S druge strane, u listu „Operativni P&T“ moguće je dodatno iskazati precizan trošak plaće kao i dinamiku po godinama za sve djelatnike u sortirnici. Npr. ukoliko zapošljavate 2 NKV i 2 KV te 1 voditelja sortirnice tada će Vam izračun ukupnog godišnjeg troška plaća glasiti: ((2x NKV mjesečna bruto 2 plaća) + (2x KV mjesečna bruto 2 plaća)+(1x voditelj sortirnice bruto 2 plaća )\*12) . Molimo da navedenu kalkulaciju detaljno obrazložite u Obrascu 1 - Prijavni obrazac. |
|  | **27.09.2019.** | **07.10.2019.** |
| **20.** | Vezano na poziv za dostavu projektnih prijedloga za "Izgradnju i/ili opremanje postrojenja za sortiranje odvojenog prikupljenog otpadnog papira, kartona, metala plastike i drugih materijala" moli se odgovor na sljedeća pitanja:  1) U uputama za prijavitelje po točkom 1.7. u dijelu Vlasnici postrojenja za sortiranje odvojeno prikupljenog otpada (sortirnice) utvrđeno je da u skladu s člankom 23. stavkom 5. ZOGO-a više jedinica lokalne i područne (regionalne) samouprave (JLP(R)S) može sporazumno osigurati zajedničku provedbu mjera gospodarenja otpadom, a bespovratna sredstva sukladno Pozivu za izgradnju i/ili opremanje postrojenja za sortiranje odvojeno prikupljenog otpada mogu se dodijeliti onim JLP(R)S koje sklope sporazum o izgradnji zajedničke sortirnice, a u kojem će urediti međusobna prava i obveze i dokazati da ispunjavaju uvjete za dodjelu sredstava iz Poziva.  Da li u slučaju sklapanja Sporazuma o izgradnji zajedničke sortirnice između više JLS, samo jedna jedinica lokalne samouprave podnosi projektni prijedlog kao Prijavitelj (Nositelj projekta), ili su u tom slučaju podnositelji projektnog prijedloga sve JLS koje su potpisnici Sporazuma o izgradnji zajedničke sortirnice?  Da li u slučaju sklapanja Sporazuma o izgradnji zajedničke sortirnice između više JLS, bespovratna sredstva mogu biti dodijeljena samo onoj jedinici lokalne samouprave koja podnosi projektni prijedlog kao Prijavitelj (Nositelj projekta), ili svim JLS razmjerno udjelu sudjelovanja u izgradnji sortirnice u slučaju da su podnositelji projektnog prijedloga sve JLS koje su potpisnici Sporazuma o izgradnji zajedničke sortirnice?  2) U uputama za prijavitelje po točkom 3.1. navedeno je da je uz projektni prijedlog između ostalih dokaza potrebno priložiti dokaz o riješenim imovinsko-pravnim odnosima (vlasnički list kojim se dokazuje vlasništvo ili pravo građenja).  Da li je u slučaju sklapanja Sporazuma o izgradnji zajedničke sortirnice između vise jedinica lokalne samouprave (JLS) potrebno dokazati da su sve JLS koje su potpisnici tog sporazuma suvlasnici ili nositelji prava građenja na nekretnini na kojoj se planira gradnja sortirnice ili je dovoljno da jedna JLS koja je potpisnik tog sporazuma bude nositelj prava građenja ili vlasnik nekretnine na kojoj se planira izgradnja sortirnice?  Ukoliko dođe do sklapanja Sporazuma o izgradnji zajedničke sortirnice između više jedinica lokalne samouprave (JLS) da li je potrebno priložiti i taj sporazum projektnom prijedlogu? Da li postoji propisani obrazac Sporazuma o izgradnji zajedničke sortirnice? Koji su osnovni konstitutivni elementi koje takav sporazum mora sadržavati, a da bude prihvatljiv kao dokument koji se prilaže uz projektni prijedlog?  3) U uputama za prijavitelje točka 2.1. je propisano da ukoliko će više JLS-ova sporazumno (udruženjem) osigurati zajedničko provođenje mjera gospodarenja otpadom, u sklopu projektnog prijedloga dostavljaju Sporazum između JLS koje će koristiti postrojenje za sortiranje te u tom slučaju jedna JLS dogovorno podnosi projektni prijedlog putem sustava eFondovi kao nositelj provedbe projekta (projektnih aktivnosti).  Također je propisano da Sporazum o korištenju postrojenja sklopljen između više JLS mora sadržavati odredbu da nijedan potpisnik - JLS nije potpisao sličan sporazum za korištenje drugog postrojenja za sortiranje, kao i da u takvom sporazumu moraju biti utvrđeni zajednički kapaciteti, dogovorno.  Da li postoji propisani obrazac Sporazuma o korištenju postrojenja za sortiranje?  4) Upute za prijavitelje po točkama 2.1. i 3.1. definiraju dva različita sporazuma:  Sporazum o izgradnji zajedničke sortirnice i Sporazum o korištenju postrojenja za sortiranje. Da li potpisnici Sporazuma o korištenju postrojenja za sortiranje i Sporazuma o izgradnji zajedničke sortirnice moraju biti isti ili ne? Odnosno da li u korištenju sortirnice mogu sudjelovati JLS koje nisu sudjelovale u izgradnji sortirnice?  U slučaju da iste jedinice lokalne samouprave (JLS) budu potpisnici i jednog i drugog sporazuma (Sporazuma o izgradnji zajedničke sortirnice i Sporazuma o korištenju postrojenja za sortiranje) da li je prihvatljivo sklopiti jedan sporazum koji bi objedinio oba navedena sporazuma? | 1. Ukoliko je više JLS-ova sklopilo Sporazum o korištenju postrojenja za sortiranje, sukladno poglavlju 2.1 UzP-a, samo jedan JLS dogovorno podnosi projektni prijedlog kao nositelj provedbe projekta (projektnih aktivnosti).   Bez obzira je li Prijavitelj prethodno sklopio Sporazum o korištenju postrojenja za sortiranje između više JLS, bespovratna sredstva dodjeljuju se isključivo onom JLS-u koji je podnio projektni prijedlog.   1. U poglavlju 3.1. UzP-a propisana je obvezna dokumentacija koju Prijavitelj mora dostaviti, što uključuje i dokaz o riješenim imovinsko-pravnim odnosima (vlasnički list kojim se dokazuje vlasništvo ili pravo građenja). Bez obzira je li Prijavitelj prethodno sklopio Sporazum o korištenju postrojenja za sortiranje između više JLS, vlasnički list kojim se dokazuje vlasništvo ili pravo građenja mora glasiti isključivo na Prijavitelja.   U istom poglavlju navedeno je da je dostava Sporazuma o korištenju postrojenja za sortiranje između više JLS obvezna ako je primjenjiva, a to je u slučaju kad Prijavitelj podnosi projektni prijedlog u ime više JLS-ova koje sporazumno osiguravaju zajedničko provođenje projekta postrojenja za sortiranje. Sporazum uz elemente koji se odnose na zajedničko korištenje sortirnice može sadržavati i elemente o izgradnji sortirnice koje definiraju međusobno potpisnice Sporazuma.  Sporazum o izgradnji zajedničke sortirnice nije propisan uvjetima ovog Poziva, već isključivo Sporazum o korištenju postrojenja za sortiranje.  Obrazac Sporazuma između JLS koje će koristiti postrojenje za sortiranje nije propisan, međutim isti mora sadržavati minimalno sljedeće podatke tj. elemente:   * + predmet Sporazuma,   + podatak o nositelju provedbe projekta, podnositelja projektnog prijedloga putem sustava e-Fondovi,   + informaciju o kapacitetu postrojenja za sortiranje u Sporazumu kojeg su potpisale sve JLS obuhvaćene projektnim prijedlogom, sukladno zahtjevu iz poglavlja 2.1.UzP-a,   + informaciju da niti jedna od JLS potpisnika nije potpisala sličan sporazum za korištenje drugog postrojenja za sortiranje sukladno zahtjevu iz točke 3.1. UzP-a,   + datum potpisivanja Sporazuma, te   + ostale informacije koje međusobno definiraju potpisnici Sporazuma.  1. UzP u poglavlju 2.1. i 3.1. definiraju jedan Sporazum i to Sporazum između JLS koje će koristiti postrojenje za sortiranje. Za sadržaj bitnih elemenata Sporazuma molimo vidjeti naš odgovor na prethodno pitanje. 2. UzP u poglavlju 2.1. i 3.1. definiraju samo jedan Sporazum i to Sporazum između JLS koje će koristiti postrojenje za sortiranje. Ukoliko Prijavitelj takav Sporazum dostavi u sklopu svoje prijave, isti će biti predmet provjere prihvatljivosti prijavitelja. Uvjetima Poziva nisu propisane nikakve obaveze potpisnika Sporazuma tijekom postupka izgradnje, s obzirom na činjenicu da se Ugovor o dodjeli bespovratnih sredstava sklapa samo s jednim korisnikom/JLS, koji je odgovoran za provedbu projekta i koji će biti vlasnik postrojenja za sortiranje jednom kad bude izgrađeno. Međutim s obzirom na obvezu Korisnika iz čl. 8 Općih uvjeta ugovora o osiguranja trajnosti projekta u razdoblju od pet godina, nadležna tijela imaju pravo provjeriti u tom razdoblju da li se projekt provodi u onom obuhvatu kako je to predviđeno Sporazumom između JLS koje će koristiti postrojenje. |
|  | **01.10.2019.** | **07.10.2019.** |
| **21.** | Vezano uz natječaj „Izgradnja i/ili opremanje postrojenja za sortiranje odvojeno prikupljenog otpadnog papira, kartona, metala, plastike i drugih materijala” u točki 2.6. Prihvatljivost projekta stavak 17. piše da projekt mora pokrivati područje jedne ili više JLS (koje su potpisale Sporazum o korištenju postrojenja), koje zajedno imaju minimalno 5.000 stanovnika; dokazuje se uvidom u Sporazum o korištenju postrojenja (a/p) i Popis stanovništva, kućanstava i stanova 2011. Taj uvjet stavlja JLS-e na Otocima u nepovoljan, diskriminirajući položaj pošto su na otocima brojen JlS i ispod 5000 stanovnika, čak bi trebao sporazum između tri i više JLS-a sa udaljenih otoka da bi se ispunio taj uvjet, kod čega je i prijevoz problem. Istovremeno otok od 2000 stanovnika ima preko ljeta dodatnih nekoliko desetaka tisuća turista.  Pitanja:  1. Da li će se taj uvjet za otoke promijeniti i uzeti u obzir turistički aspekt (broj turista).  2. zašto se uzima broj stanovništva prema popisu iz 2011. godine, a ne podaci koje MUP može dostaviti o broju stanovnika prema prijavljenom prebivalištvu, jer konkretno Općina Šolta bilježi značajan rast stanovništva od 2011. godine. Prema popisu iz 2011 Šolta ima 1700, a prema podacima MUP-a broj stanovnika sa prebivalištem na Šolti je preko 2500. | * + - 1. Sukladno UzP projekt je prihvatljiv ukoliko pokriva područje jedne ili više JLS koje zajedno imaju minimalno 5000 stanovnika te se navedeni uvjet neće mijenjati.  1. U kontekstu ovog Poziva, Popis stanovništva, kućanstava i stanova u RH 2011. godine uzet je u obzir kao relevantni statistički izvor podataka o broju stanovnika svake pojedine jedinice lokalne samouprave. |
|  | **17.10.2019.** | **24.10.2019.** |
| **22.** | Je li preduvjet za prijavu JLS na natječaj "Izgradnja i/ili opremanje postrojenja za sortiranje odvojeno prikupljenog otpadnog papira, kartona, metala, plastike i drugih materijala" (KK.06.3.1.12) već izgrađeno Reciklažno dvorište, odnosno mogu li se na natječaj prijaviti JLS koje nemaju izgrađeno Reciklažno dvorište ili ga imaju u planu izgraditi? | Izgrađeno reciklažno dvorište nije uvjet za prijavu na ovaj Poziv. Kriteriji isključenja prijavitelja navedeni su u točki 2.3. a kriteriji prihvatljivosti projekta u točki 2.6. UzP i oni se ni u čemu ne dovode u vezu s reciklažnim dvorištem. |
|  | **21.10.2019.** | **24.10.2019.** |
| **23.** | Pitanje je vezano za Obrazac 2:  Pojednostavljena analiza troškova i koristi na listu Investicijski troškovi, za uslugu nadzora dopušten je (predviđen) maksimalni trošak od 4 % kapitalnih ulaganja. Molim Vas informaciju je li usluga nadzora u tom smislu obuhvaća prihvatljive kategorije troškova: trošak usluge stručnog nadzora građevinskih radova, trošak usluge projektantskog nadzora i trošak usluge koordinatora zaštite na radu u fazi izvođenja radova koordinator II). Ako jest, postoji li mogućnost povećanja iznosa (%) planiranog troška za uslugu nadzora, ako ne, na koji način se u obrazac unose sve prihvatljive kategorije troškova? | Usluga nadzora obuhvaća trošak usluge stručnog nadzora građevinskih radova, trošak usluge projektantskog nadzora i trošak usluge koordinatora zaštite na radu u fazi izvođenja radova (koordinaator II). Ne postoji mogućnost povećanja ukupnog troška usluge nadzora. U Obrascu 2 – Pojednostavljena analiza formulom je zadan izračun maksimalnog iznosa ukupne usluge nadzora u iznosu od 4 % kapitalnih ulaganja (gradnja i opremanje). |
| **07.11.2019**. | | **14.11.2019.** |
| **24.** | 1. Da li način odvoza otpada i korištenja postrojenja za sortiranje odvojeno prikupljenog komunalnog otpada mora biti sadržan u Sporazumu više JLS ili je dovoljno navesti da će se potpisnice Sporazuma naknadno dogovoriti o dinamici i načinu dovoza odvojeno prikupljenog komunalnog otpada s Operatorom koji bude izabran od strane nositelja sukladno Zakonu o javnoj nabavi ili Zakonu o koncesijama? 2. Mogu li se izraditi aneksi sporazuma (mogućnosti uključivanja/isključivanja pojedinih JLS) u fazi nakon odobrenja prijave i u fazi nakon provedbe projekta? Koji su uvjeti te posljedice za nositelja projekta ukoliko se prethodno navedeno dogodi. 3. Koji je najkraći rok do kojeg se mora sklopiti Sporazum te postoji li određen vremenski rok za otkaz sporazuma pojedine JLS ukoliko pojedina JLS odluči da ne želi biti više uključena u predmetni Sporazum? 4. Sukladno PGO RH i članku 1.7 UzP predmetnog Poziva sortirnice su građevine od regionalnog značaja, može li jedna od potpisnica sporazuma biti jedinica regionalne samouprave, odnosno županija, kako je i ona dužna osigurati uvjete i provedbu propisanih mjera gospodarenja otpadom, no ne sudjeluje direktno u aktivnostima odvojenog skupljanja otpada i pripreme za reciklažu? | 1. Sporazum o korištenju postrojenja za sortiranje ne mora nužno sadržavati podatke o odvozu otpada i korištenju postrojenja. Za sadržaj bitnih elemenata Sporazuma molimo pogledati odgovor na pitanje broj 20. 2. Načelno: izmjene nisu neprihvatljive, ali s obzirom na to da je Sporazum dio dokumentacije kojom se dokazuje prihvatljivost projekta; odnosno da Sporazum sadrži podatke o tome je li neki projekt prihvatljiv za sufinanciranje ili ne te podatke koji su nužni za definiranje iznosa potpore za projekt; o svakoj izmjeni sadržaja dokumenta koji mogu promijeniti prihvatljivost prijavitelja ili projekta ili iznosa potpore je korisnik dužan obavijestiti nadležna posrednička tijela. Posrednička tijela procjenjuju postoji li potreba za financijskim ispravcima zbog promijenih uvjeta.   Izrada dodatka Sporazuma o korištenju postrojenja, vezano za uključivanja ili isključivanja pojedinih JLS potpisnica Sporazuma, nije propisana uvjetima ovog Poziva, međutim Prijavitelj/Korisnik svakako treba uzeti u obzir kriterij prihvatljivosti naveden u UzP-u, poglavlju 2.6., točka 17. koji propisuje da projekt mora pokrivati područje jedne ili više JLS (koje su potpisale Sporazum), koje zajedno imaju minimalno 5.000 stanovnika. Navedeno je nužno zbog postizanja pokazatelja o ukupno planiranoj količini sortiranog otpada koji je pogodan za recikliranje, koji Prijavitelj sukladno poglavlju 1.5 UzP-a mora definirati u svom prijavnom obrascu. U slučaju da se definirane vrijednosti ne ostvare, nadležna tijela imaju pravo odrediti financijsku korekciju, te od Korisnika zahtijevati povrat dijela ili cjelokupnog iznosa plaćenih EU sredstava. Nadalje, s obzirom na obvezu Korisnika iz čl. 8 Općih uvjeta ugovora o osiguranja trajnosti projekta u razdoblju od pet godina, nadležna tijela imaju pravo provjeriti u tom razdoblju da li se projekt provodi u onom obuhvatu kako je to predviđeno Sporazumom između JLS koje će koristiti postrojenje.   1. Sukladno poglavlju 3.1. UzP Projektni prijedlog kod podnošenja treba sadržavati dokument Sporazum između JLS koje će koristiti postrojenje za sortiranje. Slijedom navedenog predmetni Sporazum treba biti sklopljen i stupiti na snagu prije podnošenja projektnog prijedloga putem sustava eFondovi. Za pitanje vezano za otkaz Sporazuma, molimo pogledati prethodni odgovor. 2. Sukladno UzP-u, potpisnice Sporazuma mogu biti isključivo JLS koje će koristiti postrojenje za sortiranje. U slučaju kad postrojenje za sortiranje pokriva više JLS koje nisu sve iz jedne županije, postrojenje se može smatrati objektom od regionalnog značaja. |
| **8.11.2019.** | | **14.11.2019.** |
| **25.** | U poglavlju 3.1. Poziva na dostavu projektnih prijedloga navodi se da, između ostalog, projektni prijedlog treba sadržavati i Mišljenje nadležnog tijela jesu li ispravno primijenjeni zahtjevi Direktive 2011/92/EU i Direktive 2014/52/EU vezano uz postupak ocjene o potrebi procjene utjecaja na okoliš odnosno procjene utjecaja na okoliš.  Postupak OPUO proveden je 2015. godine, a Rješenje MZOIP da za namjeravani zahvat nije potrebno provesti procjenu utjecaja na okoliš kao ni glavnu ocjenu prihvatljivosti zahvata za ekološku mrežu izdano je 30. rujna 2015. godine. S obzirom da je postupak OPUO proveden prije siječnja 2017. kada su na snagu stupila Uredba o izmjenama i dopunama Uredbe o procjeni utjecaja zahvata na okoliš (NN 3/2017) kojom se u pravni poredak RH prenosi Direktiva 2014/52/EU postupak OPUO nije usklađen s obje Direktive.  Da li je kao prilog projektom prijedlogu prihvatljivo dostaviti  Mišljenje nadležnog tijela o ispravnoj primjeni Direktive 2011/92/EU, ali ne i Direktive 2014/52/EU? | Direktiva 2014/52/EU predstavlja Izmjenu Direktive 2011/92/EU  i ne ukida ovu Direktivu. U skladu s člankom 3 točka 1. i 2. Direktive iz 2014, projekti podliježu obvezi usklađenosti s ovom Direktivom ako je poslije 16.05.2017. započeo postupak PUO/OPUO. Stoga je prihvatljivo kao prilog projektom prijedlogu dostaviti mišljenje nadležnog tijela jesu li ispravno primijenjeni zahtjevi Direktive 2011/92/EU odnosno Direktive 2011/92/EU i 2014/52/EU, ovisno tome što je primjenjivo na pojedini zahvat, a što procjenjuje nadležno tijelo prilikom izdavanja navedenog mišljenja. |